Norge begjærer utlevering av overgrepsmistenkt barnepasser
Spansk politi meldte mandag at en 31 år gammel filippinsk statsborger som er mistenkt for overgrep mot en mindreårig i Norge, ble pågrepet i Spanias hovedstad Madrid. Kommunikasjonsrådgiver Astrid Gjøsund i Oslo politidistrikt bekrefter at norske myndigheter vil begjære mannen utlevert. – Mannen, som skal ha vært en venn av familien, ble besluttet pågrepet for misbruk av en mindreårig jente i forbindelse med barnepass. Hun er nå avhørt, og mannen vil bli begjært utlevert, sier hun til VG. Spansk politi opplyste til VG onsdag at mannen skal ha jobbet som au pair i flere andre europeiske land, deriblant Norge og Spania. – Mannen, er etter det vi kjenner til fra Filippinene, og vil forbli fengslet helt til norsk politi begjærer ham utlevert til Norge, sa pressetalsmannen, som av hensyn til etterforskningen ikke ønsker å komme med flere opplysninger om saken. Kripos har bistått i forbindelse med pågripelsen.
Den 31 år gamle filippinske mannen som ble pågrepet i Spania som er mistenkt for overgrep i Norge, begjæres utlevert.